
ANUNŢ

pentru organizarea concursului de ocupare a funcției contractuale de execuție vacante, de muncitor hidrometru normă intreaga pe perioadă nedeterminată, la postul hidrometric Târgu Cărbunești din cadrul Serviciului Hidrologie - Sistemul de Gospodărire a Apelor Gorj 

       Administraţia Bazinală de Apă Jiu, cu sediul în Craiova, B-dul Nicolae Romanescu, nr.54,  instituţie publică de interes naţional, cu personalitate juridică, organizează concurs pentru ocuparea funcției contractuale de execuție vacante, pe perioadă nedeterminată, de muncitor hidrometru normă intreagă  la postul hidrometric Târgu Cărbunești, în cadrul Serviciului Hidrologie - Sistemul de Gospodărire a Apelor Gorj .
Activitatea profesională a muncitorului hidrometru  se va desfășura în cadrul Serviciului Hidrologie – S.G.A. Gorj, la  posturile hidrometrice Targu Carbunesti pe raul Gilort si Targu Carbunesti pe raul  Blahnița.
     Condiţiile specifice necesare în vederea participării la concursul pentru ocuparea funcției contractuale de execuție, pe perioadă nedeterminată, de muncitor hidrometru normă intreaga la postul hidrometric Târgu Cărbunești din cadrul Serviciului Hidrologie - Sistemul de Gospodărire a Apelor Gorj, precum și calendarul desfăşurării concursului sunt:

 Condiții specifice referitoare la activitățile desfășurate:
· activitate peste durata normală de lucru, program prelungit în situații de urgență, inclusiv sărbătorile legale;
· activități de măsurători în albia râurilor;
· activități de consemn la domiciliu pe perioadele de alertă hidrologică.
Condiții specifice referitoare la studii:
· studii generale/medii;
· vechime în muncă:-;
· vechime în specialitate:-;
Alte mențiuni referitoare la organizarea concursului sau condițiile de participare:
· având în vedere faptul că cele 2 posturi hidrometrice se află pe raza localității Târgu Cărbunești și specificul activității de hidrometrie (reglementat prin Procedura de Lucru 43 / 23.08.2018, emisă de A.N. ,,Apele Române,,) se impune ca domiciliul sa fie în localitatea Târgu Cărbunești sau pe o raza de maxim 2 km față de cele două posturi hidrometrice.
Tipul probelor de concurs:
•	probă scrisă
•	probă interviu
     Concursul pentru ocuparea funcției contractuale de execuție, pe perioadă nedeterminată, de muncitor hidrometru normă intreaga în cadrul Serviciului Hidrologie - Sistemul de Gospodărire a Apelor Gorj, se va desfășura la sediul S.G.A. Gorj, bulevardul Ecaterina Teodoroiu, nr.99, localitatea Tg Jiu, judetul Gorj, după următorul calendar:
- 05.11.2026  ora 15:30 - data limită de depunere la registratura S.G.A. Gorj a dosarelor de participare la concurs;     
- 09.11.2026 ora 12:00 - selecţia dosarelor de concurs;
- 10.11.2026 ora 15:30 - termen de afişare rezultate la selecţia dosarelor de concurs;
- 11.11.2026 ora 12:00 - termen de depunere contestaţii cu privire la rezultatul selecţiei dosarelor de concurs;
- 11.11.2026 ora 15:30 - termen de afişare a rezultatelor privind contestaţia la selecţia dosarelor de concurs;
- 13.11.2026 ora 10:00 - desfăşurare probă scrisa;
- 13.11.2026 ora 15:30 - termen de afişare rezultate probă scrisa;
- 16.11.2026 ora 12:00 - termen de depunere contestaţii cu privire la rezultatul probei scrise;
- 16.11.2026 ora 15:30 - termen de afişare a rezultatelor privind contestaţia la rezultatele probei scrise;
- 17.11.2026 ora 10:00 - susţinerea interviului;
- 17.11.2026 ora 15:30 - termen de afişare a rezultatelor privind interviul;
- 18.11.2026 ora 12:00 - termen de depunere contestaţii cu privire la rezultatul interviului;
- 18.11.2026 ora 15:30 - termen de afişare a rezultatelor privind contestaţia la rezultatele interviului;
- 18.11.2026 ora 15:30 - termen de afişare a rezultatelor finale.
         Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a)	formular de înscriere la concurs, conform modelului prevăzut la anexa nr.2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Biroul Resurse Umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. (Se va mentiona adresa de mail)
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidaţii trebuie să îndeplinească următoarele condiţii generale conform art. 14 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

  * Bibliografie: 
· Îndrumar pentru activitatea stațiilor hidrometrice pe râuri – Institutul Național de Hidrologie și Gospodărire a Apelor, București, 2014.

  * Tematică: 
· Sarcinile hidrometrului;
· Construcții și instalații hidrometrice;
· Executarea observațiilor și măsurătorilor. Înscrierea rezultatelor;
· Informări și avertizări;
· Documentele stației hidrometrice.

Informaţii suplimentare se pot obţine la sediul S.G.A. Gorj din strada B-dul Ecaterina Teodoroiu, nr.99, ori la numerele de telefon 0253/218738 sau 0253213926, persoană de contact: Ciobanu Cornelia /Grămadă Irina-Maria - secretar comisie de concurs şi comisie de soluţionare a contestaţiilor.
E-maill: dispecerat.sgagj@daj.rowater.ro



DIRECTOR A.B.A. Jiu,
ing.Adrian BARBU

